Mestská hromadná doprava v Rejkjavíku je tvorená autobusmi. Lístok jednej jazdy stojí okolo 440 ISK a kúpiť ho môžete aj u vodiča. Pripravte si však presnú sumu, nakoľko šofér nevydáva. Na prepravu po hlavnom meste si môžete kúpiť aj jednodňový (1560 ISK) alebo trojdňový lístok (3650 ISK).
Po ostrove nepremávajú žiadne vlaky. Je však prepojený autobusovými linkami, ktoré premávajú po celom obvode ostrova. Autobusy často spájajú jednotlivé miesta len jedenkrát denne, pričom bývajú prevádzkované rôznymi spoločnosťami. Počas leta si môžete kúpiť neobmedzený lístok na jazdy po ostrove. Tento však môže stáť aj niekoľko stoviek EUR, v závislosti od zvolených trás. Autobusové nádražia nájdete len v Rejkjavíku a v severskom meste Akureyri. V iných miestach autobusy zastavia väčšinou len na benzínovej pumpe pri okraji mesta.
Najlepšiu flexibilitu pre pohyb po ostrove poskytuje jednoznačne auto. S aplikáciou Sygic v telefóne sa dokážete pohybovať s presnou navigáciou po celom ostrove a preskúmať všetky jeho prírodné krásy. Ak si chcete dopredu porovnať ceny prenájmov áut a vybrať tú najvýhodnejšiu ponuku, môžete tak urobiť aj priamo cez Pelikán.